เปโซฟิลิปปินส์

เปโซฟิลิปปินส์ หรือเรียกตามชื่อในภาษาฟิลิปปินส์ว่า ปิโซ (; ; สัญลักษณ์: ₱; รหัส ISO 4217: PHP) เป็นสกุลเงินอย่างเป็นทางการของประเทศฟิลิปปินส์ แบ่งเป็นหน่วยย่อยได้ 100 เซนติโม (sentimo) หรือเรียกอีกอย่างว่า เซนตาโว (centavos)

เปโซฟิลิปปินส์ใช้สัญลักษณ์ "₱" ซึ่งเริ่มนำมาใช้ในช่วงที่อยู่ภายใต้การปกครองของสหรัฐอเมริกา เพื่อแทนที่สัญลักษณ์เปโซดั้งเดิม "$" ที่ใช้กันทั่วภูมิภาคสเปนอเมริกา นอกจากนี้ยังมีสัญลักษณ์ทางเลือกอื่น ๆ ที่ใช้กันทั่วไป ได้แก่ "PHP", "PhP", "Php" หรือเพียงแค่ "P"

นโยบายการเงินของฟิลิปปินส์ดำเนินการโดยธนาคารกลางฟิลิปปินส์ (Bangko Sentral ng Pilipinas - BSP) ซึ่งก่อตั้งขึ้นเมื่อวันที่ 3 มกราคม พ.ศ. 2492 ในฐานะธนาคารกลางของประเทศ BSP เป็นผู้ผลิตธนบัตรและเหรียญที่ศูนย์รักษาความปลอดภัย (Security Plant Complex) ซึ่งมีแผนจะย้ายไปยังนิวคลาร์กซิตี ในเมืองคาปัส จังหวัดตาร์ลัก ในอนาคต

 อ้างอิง 

 แหล่งข้อมูลอื่น 
 Coinage of Peso 
 Banknotes of Peso

หมวดหมู่:สกุลเงินเอเชีย
หมวดหมู่:หน่วยเงินในประเทศฟิลิปปินส์